สนุ๊ก บดินทร์ ชี้แจงรายละเอียดติดโควิด เนื่องจากอาจทำร้านหมูกระทะเสียหาย
หลังจากที่เมื่อวานนี้นักแสดงหนุ่ม สนุ๊ก บดินทร์ ประกาศว่าติดเชื้อไวรัสโควิด-19 ล่าสุด เจ้าตัวก็ได้ออกมาเผยไทม์ไลน์สถานที่ที่ตัวเองไปก่อนรู้ตัวว่าติดโควิด-19 โดยสนุ๊กโพสต์ผ่านเฟซบุ๊กส่วนตัวว่านี่เป็นผลตรวจ ยืนยันว่า ผมได้ติดเชื้อ Covid-19 จริง เนื่องจากวันเสาร์-อาทิตย์ที่ผ่านมา ไม่ใช่วันเวลาทำการของทางราชการ จึงต้องรอผลตรวจอย่างเป็นทางการออกมาในวันจันทร์ ที่ 23 มีนาคม 2563ขอเรียนชี้แจงแก้ไขความเข้าใจใน 2 ประเด็นนะครับ คือ1. เรื่องร้านหมูกระทะ ที่นำเสนอตามข่าวนั้น เนื่องจากทางร้านอาจจะเสียหาย ขอแจ้งว่า ผมสั่งหมูกระทะมาส่งและทำทานกันเองหน้าฟิตเนส เป็นเตาปิ้งแบบพกพาของเพื่อนตัวเองไม่ได้เป็นการเข้าไปนั่งรับประทานภายในร้านหมูกระทะ หรือร้านอื่นใดในบริเวณนั้น และอยู่ในพื้นที่นั้นไม่นานครับ2. ขอแจ้งเพิ่มเติมสำหรับ timeline ของวันที่ 19 มีนาคม 63 เนื่องจากผมได้ไปกองถ่ายโฆษณาในช่วงตอนกลางวัน ที่หมู่บ้านธาราเทวา ซอยบางกระดี่ 43 ซอยหมู่บ้านธาราเทวา แขวงแสมดำ เขตบางขุนเทียน กรุงเทพมหานนคร ซึ่งเป็นพื้นที่ส่วนตัว แต่ไม่ได้แจ้งรายละเอียดไว้ในโพสต์ timeline ตอนแรก ต้องกราบขออภัยไว้ ณ ที่นี้ด้วย หากทำให้บุคลากรในกองถ่ายเกิดความเสี่ยงที่จะติดโรคครับเนื่องจาก ผม สนุ๊ก บดินทร์ ฤกษ์วุฒิพงษ์ได้ติดเชื้อ Covid-19 ต่อไปนี้เป็น timeline ที่ผมได้เดินทางไปในสถานที่ต่างๆ จึงขอเรียนแจ้งให้ทุกคนที่เกี่ยวข้องได้รับทราบเพื่อเป็นการป้องกันตัวเอง ครอบครัว และหยุดการแพร่กระจายของโรคต่อไป มีดังนี้ครับ6 มีนาคม 2563 : ไปงานวันเกิดรุ่นพี่ ที่สถานบันเทิงชื่อ noiz9 มีนาคม 2563 : ไปร้านหมูกระทะ รัชดาซอย 7 (ไม่มีชื่อร้านอยู่หน้าฟิตเนส เป็นแบบสั่งมาเป็นชุด-ไม่ใช่บุฟเฟต์)11 มีนาคม 2563 : ไปเล่นบาสเกตบอลที่สนามบาสเกตบอล บีโปรบางนา15 มีนาคม 2563 : ไปทำงานถ่ายทำภาพยนตร์โทรทัศน์ เสียงหัวใจที่อยากให้ได้ยิน 06.00-9.00 น. โลเคชั่นร้านขายเสื้อผ้า ตลาดสุวรรณภูมิ 09.00-11.00 น. โลเคชั่นร้านเสริมสวย ลาดกระบัง 12.00-18.00 น. โลเคชั่นบ้านประชาชื่น17 มีนาคม 2563 : ไปห้างเซ็นทรัลพระราม 9 - ร้าน lyn19 มีนาคม 2563 : ไปกองถ่ายโฆษณา ที่หมู่บ้านบ้านธาราเทวา ซอยบางกระดี่ 43 แสมดำ บางขุนเทียน กทม. ช่วงค่ำ มีอาการปวดหัว จึงทานยาพาราเซตามอล และใช้แผ่นเจลลดไข้20 มีนาคม 2563 : ได้รับแจ้งทางโทรศัพท์จากเพื่อนที่ไปทานหมูกระทะด้วยกันว่า ติดเชื้อโควิด-19 จึงเดินทางไปเข้ารับการตรวจที่โรงพยาบาลจุฬาฯ21 มีนาคม 2563 : เวลา 08.30 น. คุณหมอจาก รพ.จุฬาฯ โทรศัพท์แจ้งผลว่าติดเชื้อโควิด-19#หากท่านใดที่เกี่ยวข้องสัมผัส หรือใกล้ชิดตัวผม อยากขอให้เฝ้าระวังและสังเกตอาการของตนเองด้วย #กราบขออภัยด้วยจริงๆครับที่อาจเป็นต้นเหตุให้เสี่ยงได้ #ติดเชื้อแล้วต้องบอกสังคม #อยู่บ้านหยุดเชื้อเพื่อชาติ
สนุ๊ก บดินทร์ นักแสดงหนุ่มแจ้งไทม์ไลน์สถานที่ที่ไปก่อนรู้ตัวติดโควิด-19
สนุ๊ก บดินทร์,สนุ๊ก บดินทร์ ติดโควิด-19,ดาราติดโควิด-19,โควิด-19,ข่าวดารา,ดารา